“Naxçıvan Muxtar Respublikasının stratiqrafiyası” monoqrafiyası çapa hazırlanır – Detallar
30 May 2017 - 18:14
“Naxçıvan Muxtar Respublikasının stratiqrafiyası” monoqrafiyası çapa hazırlanır –Detallar
Azərbaycan Milli Elmlər Akademiyasının (AMEA) Geologiya və Geofizika İnstitutunda (GGİ) “Naxçıvan Muxtar Respublikasının stratiqrafiyası” monoqrafiyası çapa hazırlanır.
Bu barədə Strateq.az-a institutdan verilən məlumat görə, monoqrafiyanın müəllifləri institutun paleontologiya və stratiqrafiya şöbəsinin rəhbəri, geologiya-mineralogiya elmləri doktoru Şıxəli Babayev, geotektonika və regional geologiya şöbəsinin rəhbəri, AMEA-nın müxbir üzvü Tələt Kəngərli və geologiya-mineralogiya elmləri doktoru Aydın Məmmədovdur. Topluda Naxçıvan ərazisində yayılmış paleozoy, mezozoy və kaynozoy dövrlərinin bütün sistem və mərtəbələri beynəlxalq stratiqrafik cədvələ uyğun olaraq təsvir edilir, həmçinin müxtəlif illərin elmi-tematik və geoloji-planaalma işləri nəticəsində ayrılmış yerli stratiqrafik vahidlərin təsviri və faunistik səciyyələndirilməsi aparılıb, müxtəlif yaşlı litoloji-stratiqrafik komplekslərin dayaq kəsilişləri verilib. Bundan əlavə, müxtəlif tədqiqatçılar tərəfindən toplanmış və yaşı təyin edilmiş zəngin fauna nümunələri müvafiq paleontoloji cədvəllərdə öz əksini tapır.